Înainte de a vinde mașina, este important să știi că există mai mulți factori prin care poți convinge clientul să-ți ofere prețul pe care ți-l dorești, fără prea multe negocieri.
Trucuri prin care poți să-ți vinzi autoturismul la un preț ridicat
1.Asigură-te că autoturismul beneficiază de un istoric complet de service și întreținere
Primul pas este să-i arăți clientului că au fost efectuate la timp reviziile și piesele necesare au fost deja înlocuite.
Acestea sunt aspecte esențiale care atestă buna sa stare și funcționare adecvată, oferind astfel potențialilor cumpărători încredere în vehiculul pe care îl achiziționează.
2. Verifică dacă mașina are asigurarea RCA valabilă
Înainte de a vinde mașina, verifică cu atenție dacă mașina are asigurarea RCA valabilă și este în conformitate cu toate cerințele legale, inclusiv inspecția tehnică periodică (ITP).
În aceste condiții, nu numai că vei evita posibilele amenzi, dar vei oferi și un avantaj clar potențialilor cumpărători, cărora le vei oferi o experiență de testare fără griji.
3. Examinează atent starea jantelor și a anvelopelor
În cazul în care jantele prezintă zgârieturi sau rugină, atunci ar fi bine să te ocupi de îmbunătățirea aspectului estetic al acestora.
De asemenea, înlocuiește anvelopele uzate cu unele noi pentru a asigura un nivel optim de siguranță și pentru a demonstra că îți pasă de buna funcționare a vehiculului pentru viitorul proprietar.
4. Înlocuiește piesele uzate sau deteriorate, precum ștergătoarele sau alte componente plastice afectate
Astfel de detalii fac diferența. Îmbunătățirile vor face mașina să arate impecabil și vor crește valoarea sa pe piață.
Mai mult, în cazul în care parbrizul prezintă crăpături sau ciobituri, înlocuiește-l pentru a evita orice îndoială cu privire la integritatea generală a mașinii și pentru a trece cu brio de inspecția tehnică periodică (ITP), notează România TV.
Este important să știi că astfel de aspecte aparent mărunte pot influența negocierile de preț cu potențialii cumpărători, de aceea e bine să vinzi mașina într-o stare bună de funcționare.